রাজ্যক্ষেত্র
রাজ্যক্ষেত্র বলতে কোনো নির্দিষ্ট দেশ, ব্যক্তি বা প্রাণীর সঙ্গে সম্পর্কিত ভূখণ্ডকে বোঝায়। আন্তর্জাতিক রাজনীতিতে রাজ্যক্ষেত্র বলতে সাধারণত স্বশাসনের ক্ষমতা প্রদান করা হয়নি এমন ভৌগোলিক এলাকা, অর্থাৎ কোনো সার্বভৌম রাষ্ট্রের এক্তিয়ারভুক্ত এলাকাকে বোঝায়। মূলত অস্ট্রেলিয়া, কানাডা ও যুক্তরাষ্ট্রে রাজ্যক্ষেত্র বলতে স্থানীয় সরকারবিশিষ্ট এক বড় অঞ্চলকে বোঝায় যা প্রদেশ বা অঙ্গরাজ্যের তুলনায় কম অধিকার ভোগ করে। আবার, সীমিত অর্থে রাজ্যক্ষেত্র বলতে কোনো বহিঃস্থ সরকারের উপর নির্ভরশীল এমন কোনো ভৌগোলিক অঞ্চলকে বোঝায়।